CELEX: 62017TN0830
Language: et
Date: 2017-12-22 00:00:00
Title: Kohtuasi T-830/17: 22. detsembril 2017 esitatud hagi – Szentes versus komisjon

19.2.2018   
            
            
               ET
            
            
               Euroopa Liidu Teataja
            
            
               C 63/20
            
         22. detsembril 2017 esitatud hagi – Szentes versus komisjon
   (Kohtuasi T-830/17)
   (2018/C 063/27)
   Kohtumenetluse keel: prantsuse
   
      Pooled
   
   
      Hageja: Gyula Szentes (Luxembourg, Luksemburg) (esindaja: advokaat F. Moyse)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada 24. veebruari 2017. aasta otsus ja vajalikus ulatuses haldusakt, millega hageja 29. septembri 2017. aasta kaebus rahuldamata jäeti;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et konkursiteade on õigusvastane. Hageja väidab, et III lisa artikkel 6.4, mis välistab konkursikomisjoni hinnangu vaidlustamiseks esitatud uuesti läbivaatamise taotluste positiivse lahendamise, on ebaseaduslik, kuna see on vastuolus põhiõiguste harta artiklis 47 sätestatud õigusega tõhusale õiguskaitsevahendile. Sellest tulenevalt on ka nimetatud sättele tuginev vaidlustatud otsus õigusvastane.
            
         
               2.
            
            
               Teine väide, et on rikutud põhjendamiskohustust. Vaidlustatud otsuses üksnes tsiteeritakse kohtupraktikat ning seal ei ole esitatud valikukriteeriumeid, mis konkursikomisjon on enne kandideerimisavalduste hindamist kehtestatud.
            
         
               3.
            
            
               Kolmas väide, et on moonutatud faktilisi asjaolusid ja tehtud ilmne hindamisviga. Hageja heidab siinkohal ette viisi, kuidas konkursikomisjon hindas kandideerimisavalduses esitatud andmeid.
            
         
               4.
            
            
               Neljas väide, et on rikutud konkursiteadet. Hageja leiab, et konkursikomisjon ei seostanud omavahel kandideerimisavalduse erinevaid osasid, otsustamaks, kas hageja vastab ühele konkursil osalemise tingimusele.